**Betydningen af ernæringsstatus og funktionsevne for genindlæggelser blandt ældre**

**Baggrund:** Andelen afgenindlæggelser blandt ældre over 67 år varierer på landsplan i Danmark mellem 7,4-28,0% afhængig af diagnose(1) og lægger et pres på både patienten, organisationen og økonomien på sundhedsområdet(2). Internationale studier har vist, at der er en sammenhæng mellem ernæringsstatus og genindlæggelser (3–5). Ligeledes er der fundet sammenhæng mellem funktionsevne og genindlæggelser, men kun ganske få studier har undersøgt denne sammenhæng (6). Der er kun få studier, der har identificeret prædiktorer for genindlæggelse i en dansk kontekst (7,8) og ingen af disse studier har undersøgt ernæringsstatus og funktionsevne som prædiktorer.

**Formål:** At undersøge sammenhængen mellem genindlæggelser, funktionsevne, ernæringsstatus og ernæringsindsats blandt 65+-årige indlagt på Regionshospitalet Horsens i perioden 2012 – 2018.

**Metode:** Registerdata fra Regionshospitalet Horsens vedrørende ernæringsstatus, ernæringsindsatser, funktionsevne og genindlæggelsers hyppighed og længde samt data vedrørende kommunale ydelser for patientgruppen 65+ i årene 2012-2018 analyseres med henblik på at identificere prædiktorer for genindlæggelse.

**Perspektivering:** Studiets resultater kan anvendes til at identificere potentielle indsatsområder inden for ernæring og funktionsevne med henblik på forebyggelse af genindlæggelser blandt ældre.